12 חברות סטארט-אפ ישראליות בתחומי הפינטק והסייבר יציגו במסגרת אירוע Roadshow ראשון מסוגו שייערך בפרנקפורט מול קהל משקיעים, מקבלי החלטות בתאגידים גדולים ופעילים בקרנות הון סיכון ובנקי השקעות. האירוע הוא שיתוף פעולה בין אקסלרטור פרנקפורט (Accelerator Frankfurt). מכון היצוא הישראלי והנספחות הכלכלית של שגרירות ישראל בגרמניה.
ולקראת סבב גיוס ראשון ומעלה) מסגרת המאפשרת להם כניסה מהירה וטובה יותר לשוק הגרמני ואירופה בכלל. מדובר בסבב השלישי של התוכנית כאשר בשני המחזורים הקודמים קרוב למחצית מהחברות הסטארט-אפ היו ישראליות. אקסלרטור פרנקפורט נמצא בבעלות פרטית ופועל בקשרים הדוקים עם מקבלי החלטות ובכירים בתעשייה הפיננסית ועם התאגידים בגרמניה.
תהליך הרישום לתוכנית ההאצה לשוק של האקסלרטור נמצא בימים אלה בעיצומו. עד כה הגישו עשרות חברות סטארט-אפ את בקשות הקבלה שלהן – מהן רבות גם מצד חברות ישראליות. "אנו שמחים על שיתוף הפעולה עם מכון היצוא ושגרירות ישראל בברלין וההכרה שלהם כי פרנקפורט מהווה כיום את המנוע הפיננסי העיקרי של אירופה ולאור זאת למשוך יזמים ישראלים לפעול בעיר. הגישה הייחודית שלנו מאפשרת לחברות סטארט-אפ מכל העולם ובמיוחד מישראל גישה נוחה וממוקדת יותר למקבלי ההחלטות בתאגידים הגדולים", אמרה מריה פנאנן, מייסדת ושותפה באקסלרטור פרנקפורט. "אנו משלבים בתוכנית חברות שאנו מעריכים כי יש להן פוטנציאל עסקי בשוק הגרמני. אי הצלחה שלהן תפגע בהכנסות שלנו ולכן אנו נמצאים באותה הסירה עם היזמים בתוכנית שלנו ועושים את המיטב כדי למצות את הפוטנציאל שלהם".